เงินบาทเปิด30.95/97
ธนาคารซีไอเอ็มบีไทย รายงาน เงินบาทเปิด 30.95/97 แนวโน้มอ่อนค่าทิศทางเดียวกับภูมิภาค
28 ม.ค. 2554

ธนาคารซีไอเอ็มบีไทย รายงาน เงินบาทเปิด 30.95/97 แนวโน้มอ่อนค่าทิศทางเดียวกับภูมิภาค
นักบริหารเงินธนาคารซีไอเอ็มบี ไทย จำกัด กล่าวว่า เช้านี้เงินบาทเปิดตลาดที่ระดับ 30.95/97 บาท/ดอลลาร์ ล่าสุดเคลื่อนไหวอยู่ที่ระดับ 30.97 บาท/ดอลลาร์  คาดว่า ในด้าน Offer น่าจะแตะ 31 บาท/ดอลลาร์แล้ว
"ตั้งแต่เช้ามาเงินบาทยังไม่หวือหวาอะไร เพียงแต่อ่อนค่าขึ้นมาจากตอนที่เปิดตลาดนิดเดียว และยังเป็นไปตามทิศทางเดียวกับภูมิภาค" นักบริหารเงิน กล่าว
ส่วนสกุลเงินต่างประเทศที่สำคัญ เงินเยนอยู่ที่ระดับ 82.70/75 เยน/ดอลลาร์ จาก  ส่วนเงินยูโรอยู่ที่ระดับ 1.3703/1.3706 ดอลลาร์/ยูโร
นักบริหารเงิน คาดว่าวันนี้เงินบาทน่าจะยังแกว่งไปในทิศทางอ่อนค่า ประเมินกรอบการเคลื่อนไหวระหว่าง 30.90-31.10 บาท/ดอลลาร์ โดยให้จับตาตัวเลขเศรษฐกิจรายเดือนของสหรัฐอเมริกา
และวันนี้ วันศุกร์มีรายงานตัวเลขเศรษฐกิจที่น่าสนใจ ดังนี้ กระทรวงพาณิชย์สหรัฐเปิดเผยตัวเลขประมาณการครั้งที่ 1 ของผลิตภัณฑ์มวลรวมภายในประเทศ (จีดีพี) ประจำไตรมาส 4/2010, กระทรวงแรงงานสหรัฐเปิดเผยดัชนีต้นทุนการจ้างงานประจำไตรมาส 4/2010 และ มหาวิทยาลัยมิชิแกนเปิดเผยดัชนีความเชื่อมั่นผู้บริโภคช่วงต้นเดือนม.ค.